Joan Massa presenta el llibre 'Vers una ecologia integral' — RàdioSeu 107.2 FM: notícies de La Seu d'Urgell, l'Alt Urgell i el Pirineu\nSou a: Inici / Notícies / Joan Massa presenta el llibre 'Vers una ecologia integral'\nJoan Massa presenta el llibre 'Vers una ecologia integral'\nL'obra, que es donarà a conèixer aquest dimecres a Andorra la Vella, recull un resum de les ponències de la Càtedra de Pensament Cristià 2016\n"Vers una ecologia integral"\nAquest dimecres 14 de juny es presentarà a Andorra la Vella el llibre "Vers una ecologia integral", que resumeix les ponències dels doctors Lluc Torcal, Josep M. Mallarach i Francesc Torralba en la Càtedra de Pensament Cristià, que es va organitzar el juliol de l'any passat a Sant Julià de Lòria.\nL'acte de presentació, que tindrà lloc a les vuit del vespre a la Casa de l'Església de Santa Maria del Fener, estarà presidit per l'arquebisbe d'Urgell i copríncep d'Andorra, Joan-Enric Vives i Sicília. Joan Massa, ex- secretari general dels Serveis del Copríncep Episcopal farà la introducció i l'anàlisi del llibre, aportant la seva visió sobre les propostes que s'hi fan. Hi serà present el Francesc Torralba, director de la Càtedra de Pensament Cristià i professor de la Universitat Ramon Llull.\nEls autors consideren que la Terra està exigint un canvi de paradigma, una transformació de la nostra manera d'interaccionar amb ella. "Demana una conversió ecològica profunda, un canvi de hàbits de producció i de consum", assenyalen. I afegeixen: "El model de progrés basat en la tecnocràcia i un mode d'utilitarisme ha arribat al col·lapse i cal ser creatius i respectuosos amb la vida". Els autors aporten la seva interpretació de l'Encíclica del Sant Pare en favor de l'ecologia humana, social i vers la natura, "Laudato Si".\nEn l'acte també es presentarà la Càtedra de Pensament Cristià d'aquest any, que es durà a terme l'1 de juliol a Sant Julià de Lòria, i que estarà centrada en "L'humanisme europeu: les nostres arrels". Hi participaran el doctor Gabriel Magalhaes, professor de literatura de la Universitat de Beira Interior, i el doctor Gabriel Amengual, professor de Filosofia de la Universitat de les Illes Balears, a més del doctor Francesc Torralba.


Cantada d'havaneres benèfica a plaça Nova - Ràdio Palafrugell\nCantada d’havaneres benèfica a plaça Nova\nEscrit per Ràdio Palafrugell a 13 de Setembre de 2019\nEls grups L’Empordanet i Arjau actuaran aquesta nit a les 21:30h des de plaça Nova per recaptar fons per Oncolliga Palafrugell\nUn any més, amb la finalització de l’estiu arriba la cantada d’havaneres benèfica que organitza la delegació d’Oncolliga Girona a Palafrugell. Avui a les 21:30h els grups L’Empordanet i Arjau oferiran un repertori d’havaneres per recaptar fons per l’entitat catalana d’Ajuda al Malalt de Càncer.\nTeresa Oller, representat de la delegació d’Oncolliga a Palafrugell ha passat pels micròfons de Ràdio Palafrugell. Malgrat que per motius d’agenda han hagut d’endarrerir uns dies l’esdeveniment, Oller s’ha mostrat satisfeta de poder organitzar aquesta cantada un any més.\nD’altra banda, per tal que la gent pugui aportar el seu granet de sorra, des de la Fundació es fa una rifa i, també hi ha la col·laboració d’alguns bars de plaça Nova.\nParal·lelament, Teresa Oller també ha fet balanç de la botifarrada solidària que van organitzar a final de mes. En aquest sentit, ha valorat com a positiva l’activitat que va recaptar pels volts de 3.000 euros.\nAixí doncs, avui divendres a les 21:30h des de plaça Nova teniu l’oportunitat de col·laborar amb la Fundació Oncolliga amb la cantada d’havaneres benèfica amb L’Empordanet i Arjau.\nEtiquetes Cantada Havaneres benèfica Fundació Oncolliga Palafrugell


Detenen quatre persones per tenir 423 plantes i cabdells de marihuana a Avinyonet de Puigventós\nPublicado 05/11/2020 14:12CET\nPla general de la plantació de marihuana que els Mossos d'Esquadra han desmantellat en una masia d'Avinyonet de Puigventós el 27 d'octubre de 2020 (Horitzontal) - Imatge cedida a l'ACN pels Mossos d'Esquadra (ACN)\nAvinyonet de Puigventós.-Els Mossos d'Esquadra han detingut tres homes i una dona d'entre 30 i 35 anys per tenir una plantació de marihuana en una masia d'Avinyonet de Puigventós (Alt Empordà). En el seu interior, la policia va trobar-hi 423 plantes de marihuana i una caixa de fusta plena de cabdells, que tot plegat tindria un valor superior als 21.000 euros. Els detinguts són de nacionalitat espanyola i boliviana i veïns de Mataró, Avinyonet i Las Palmas. L'operatiu es va fer el 27 d'octubre, quan un grup d'agents van saber que hi havia una masia amb una plantació a Avinyonet de Puigventós i que estaven cremant algunes de les plantes. Davant d'això, els Mossos van traslladar-s'hi però no van trobar cap resta de la crema.\nEl que sí que van trobar van ser els quatre detinguts que van intentar fugir saltant per un mur de dos metres. Com que no ho van aconseguir, els agents els van interceptar. Poc després van reconèixer que tenien una plantació a l'interior de la casa i que algú havia intentat robar-les feia unes hores. Per això van detenir les quatre persones i van demanar una autorització judicial per entrar al domicili.Una vegada dins, van trobar-se amb les 423 plantes de diferents mides i una caixa de fusta amb cabdells de marihuana. Els Mossos van requisar aquesta droga, conjuntament amb els 23 transformadors, 23 làmpades, 8 ventiladors, 3 filtres i 17 bombetes que s'hi van trobar.Dos dels detinguts tenen antecedents. Tots ells van passar a disposició judicial el 29 d'ocrubre.


L'Auditori del Tívoli del Vendrell acull un musical sobre el fenomen migratori\nEl Vendrell acull el musical 'Invisibles', centrat en el fenomen migratori\nEs representa a l'Auditori del Tívoli aquest dissabte\ndimarts, 4 de febrer 2020 - 13:19h\nEl musical 'Invisibles' arriba al Vendrell. | Ajuntament del Vendrell\nLa programació cultural del primer semestre del Vendrell es va encetar el passat dissabte 1 de febrer amb el concert de Mònica Green a l'Auditori Pau Casals, que va ser un èxit de públic. Aquest dissabte 8 de febrer, el Temporada segueix amb un musical que, sota el títol de 'Invisibles', se centra en el fenomen migratori. L'espectacle es farà a les 20.30 hores a l'Auditori del Tívoli.\n'Invisibles' és una experiència musical transformadora, que explica el procés migratori sud-nord a través de fotografies musicals que volen copsar l'essència emocional i vital dels migrants subsaharians en aquest viatge. A banda d'alguns poemes de Joana Raspall, aquest és un projecte de composicions originals, que té una forta influència de la música africana, com el jazz, el reggae o el latin, esdevenint un repertori coherent, eclèctic i atractiu.\nEl Vendrell prepara el 8 de març\nPer altra banda, l'Ajuntament del Vendrell ha anunciat que organitzarà una jornada reivindicativa el pròxim 8 de març, amb motiu del Dia Internacional de les Dones. El consistori vol que l'acte sigui el màxim de participatiu possible i ha convidat a les diferents associacions, entitats i ciutadania «a aportar les seves idees i suggeriments per tancar el programa d'actes de la jornada».\nDes de la regidoria de Polítiques de gènere, igualtat i drets LGTBIQ faran una reunió oberta a tothom el dilluns 10 de febrer a les 19.00 hores a la sala de plens de l'Ajuntament, on s'exposaran les propostes i es rebran les contribucions de tots els que hi prenguin part. Christian Soriano, regidor de Polítiques de gènere, Igualtat i Drets LGTBIQ, ha destacat que el 8 de març ha de ser «una jornada de reivindicació, per la igualtat d'homes i dones, i també festiva», per la qual cosa cal treballar-ne l'organització «conjuntament amb entitats i ciutadania per fer-la el màxim d'inclusiva i oberta».\nEl Vendrell música teatre agenda


CC.OO. i UGT demanen una mobilització massiva per un 1 de maig “bastant especial” - Sabadell Informa!\nInici » Notícies » Notícies Generals » Societat » CC.OO. i UGT demanen una mobilització massiva per un 1 de maig “bastant especial”\n29 Abril 2014 a 17:00\nCC.OO. i UGT demanen una mobilització massiva per un 1 de maig “bastant especial”\nCritiquen la precarització de les condicions de treball a una assemblea conjunta a Sabadell\nJ.Sancristòfol, J.M. Àlvarez, A.García, E. González a Sabadell // Foto: Pablo Tallón\nLa “campanya propagandística” engegada pels governs per dir que la crisi ha acabat. La precarització dels llocs de feina. Els prop de 6 milions d’aturats. La retallada de drets i serveis socials. Per CC.OO. i UGT de Catalunya tots aquests són motius més que suficients per demanar una mobilització massiva de cara un 1 de maig que han qualificat de “bastant especial”.\n“Hi ha una majoria de ciutadans i treballadors que ens hem de plantar, i l’1 de maig és una bona oportunitat per envair els carrers i situar de forma activa que existeixen alternatives”, ha afirmat el secretari general de la UGT de Catalunya, Josep Maria Àlvarez, abans de l’assemblea conjunta que els dos sindicats han celebrat aquest dimarts a Sabadell.\nSegons Àlvarez, al sindicalisme català existeix la reivindicació “irrenunciable” de tombar totes les reformes laborals posades en marxa durant la crisi, tant “les dues de Zapatero como les 89 que ha aprovat el PP des de que va arribar a la Moncloa”.\n“A aquest país hi ha una mania per comptar aquells qui es queden a casa. Demano a la gent que no es deixi comptar per alguns que volen comptabilitzar-los entre els seus, i la millor forma per fer-ho és que es deixin veure als carrers l’1 de maig”, ha animat.\nMalgrat tot, ha reconegut que els sindicats “segur” que s’han equivocat “a unes quantes coses” durant els últims anys, però ha advertit a la ciutadania que la solució a la precarietat i als prop de 6 milions d’aturats no passa per accions individuals, sinó col·lectives.\nEn aquesta línia, la secretària de la Dona i La Cohesió Social de CC.OO. de Catalunya, Alba García, ha demanat combatre als carrers els “atacs a la negociació col·lectiva” i l’intent per debilitar els sindicats per part d’alguns sectors econòmics i polítics, així com les retallades de drets socials i de serveis.\nA la vegada, tant ella com Àlvarez han lamentat que molts mitjans de comunicació, especialment els públics, no estiguin donant prou difusió ni obrint suficients espais de debat com per informar la ciutadania de cara l’1 de maig.\nPer Àlvarez, les xifres d’atur publicades aquest dimarts demostren que “en el millor dels casos” els mercats laborals català i espanyol es troben en una situació d’estancament, i ha alertat que la feina que s’està creant ve donada de la mà de “sous miserables” d’entre 400 i 800 euros amb els que és impossible arribar a final de mes.\n“No volem treballar per seguir sent pobres, i aquesta és la opció que s’està vivint a casa nostra”, ha proclamat.\nRecolzant la seva tesi, García ha afegit que s’està “igualant la precarietat entre homes i dones”, al mateix temps que creix el nombre d’aturats de llarga durada que no tenen cap tipus de cobertura. En aquest sentit, ha advertit que la baixada de la taxa d’activitat ve provocada perquè molta gent “ha desistit” de la recerca de feina.\n“No és veritat que hi hagi contractes de més qualitat, que hi hagi més estabilitat i que hi hagi un poder adquisitiu mínim per poder dur a terme una vida quotidiana bàsica”, ha continuat.\nEl secretari general de CC.OO. al Vallès Occidental, Enrique González, ha sostingut que de tots els motius que hi ha per sortir al carrer aquest dijous, el més important és “frenar la sagnia de reformes portades a terme pel govern neofranquista del PP”, com ara la llei de l’avortament i la de seguretat ciutadana.\n“S’ha de plantejar alternatives perquè si no, a aquesta comarca que és industrial, estarem condemnats a gestionar la pobresa i l’exclusió social”, ha proclamat.\nEl seu homòleg a la UGT, Josep Sancristòfol, ha recordat que a la demarcació existeixen moltes empreses que es troben davant una “situació angoixant i amb risc de deslocalització”, com ara Alstom, Panrico, Delphi, per les quals ha demanat solucions.\n“La primera comarca on es nota quan ve i quan es surt d’una crisi, sigui de la magnitud que sigui, és el Vallès Occidental, i ara mateix no hi ha cap símptoma de sortida”, ha sentenciat.\n#1 de maig #ccoo #dia del treballador #feina #mobilització #sindicat #societat #ugt\nProp de 250 sabadellencs troben feina el mes de març\nCGT del Metall convoca una concentració davant de Foment a Barcelona pel 9 de maig\nJoan Carles Sánchez: “El que hi ha darrera és una batalla ideològica i un qüestionament ideològic del paper dels Ajuntaments”\nCC.OO. i UGT demanen una mobilització massiva per un 1 de maig “bastant especial” http://t.co/lTTsyHJqx4 #SI #Sabadell\nCC.OO. i UGT demanen una mobilització massiva per un 1 de maig “bastant especial” http://t.co/L8sDar1d44 #sabadell\nCCOO Y UGT “EL 1 DE MAYO”… http://t.co/i7Va68Mtbm


El Girona té un 92'6% de probabilitats de fer el "play-off"\nEls de Míchel s’asseguraran el bitllet per disputar la promoció si guanyen o empaten diumenge a Burgos. Només dues de les 27 combinacions possibles deixarien fora el Girona de la fase d’ascens\nEls jugadors del Girona celebren el 2-0 d'Stuani contra el Mirandés MARC MARTI FONT\nGirona | 23·05·22 | 19:26 | Actualitzat a les 20:16\nEl Girona va fer els deures i va vèncer, i també convèncer, dissabte passat el Mirandés a Montilivi (2-0). La victòria va permetre el conjunt de Míchel continuar depenent de si mateix per disputar un play-off d’ascens que és a tocar. No està fet, ni de bon tros,. Això sí, els números diuen que el Girona jugarà la fase d’ascens si puntua diumenge al camp del Burgos en l’última jornada de la competició regular. Una jornada en què l’equip ho té tot de cara i en la qual Míchel s’encarregarà de mentalitzar els seus homes per guanyar a Burgos. La victòria seria la millor manera d’esborrar qualsevol dubte que pugui aparèixer. L’equip té un 92’6% de probabilitats, segons informa el periodista Nacho Torrico (@torrichano), de classificar-se pel play-off i això suposa un gran avantatge respecte als perseguidors.\nEl petit percentatge que surt negatiu als interessos gironins són només dues combinacions de les 27 possibles que hi ha de resultats entre els partits del Girona, el Las Palmas i l’Oviedo, els tres implicats per la lluita per dues places de play-off. Les combinacions maleïdes impliquen, imperiosament, una derrota del Girona a Burgos. A partir d’aquí, l’ensopegada gironina caldria que es combinés amb una victòria de l’Oviedo contra l’Eivissa al Carlos Tartiere i que el Las Palmas puntués en la seva visita a Gijón. Si això passa: derrota del Girona, més victòria de l’Oviedo i empat o victòria del Las Palmas, els de Míchel tancarien la paradeta i jo començarien les vacances diumenge al vespre mateix.\nEl Girona arriba a l’última jornada en la cinquena posició. Això fa que si guanya el seu partit al Plantío, com a mínim, serà cinquè. Ara bé, una victòria dels gironins combinada amb una derrota del Tenerife, a l’Heliodoro, contra el Cartagena, faria que els de Míchel avancessin els canaris i acabessin quarts a la classificació. Si el Tenerife tan sols puntua, el Girona ja no podrà aspirar a ser quart i a tenir el factor camp a favor en la primera eliminatòria. Això, a més a més, asseguraria la quarta plaça pel Tenerife, peti qui peti. El Girona sap que si guanya serà cinquè i que també podria ser quart. Ara bé, en cas d’empat, el ventall s’obre a la sisena posició. Si els de Míchel només poden puntuar a Burgos i, per contra, el Las Palmas guanya a Gijón, l’equip acabaria sisè rere els canaris. Això voldria dir que el rival a les semifinals seria l’equip, d’entre Eibar, Almeria i Valladolid, que no pugés directament.\nEl rival del Girona diumenge, el Burgos ho té tot fet aquesta temporada i arriba al darrer partit després d’haver guanyat al camp del Màlaga, que s’hi jugava la salvació, dissabte passat. El club castellà ha engegat una campanya per omplir el Plantío amb entrades amb descomptes per als abonats. Tampoc s’hi juga res l’Eivissa, rival de l’Oviedo al Tartiere. Els balears fa dies que estan planificant la temporada vinent amb anuncis de baixes a la plantilla i l’àrea esportiva. El partit que pot generar més controvèrsia és el que jugarà el Las Palmas a Gijón. La rivalitat entre Sporting i Oviedo i la possibilitat de deixar l’etern rival sense plaça de play-off ha estat aquests dies motiu de comentari a les xarxes socials. Les baralles entre jugadors al derbi al Molinón de fa poc van encendre encara més la rivalitat. «No crec que l’Sporting l’hi posi fàcil al Las Palmas» deia el Cuco Ziganda, tècnic de l’Oviedo després de perdre a Las Palmas.\nEl Girona farà el «play-off» si guanya al camp del Burgos\nÉs la premissa més fàcil de totes. Una victòria diumenge a Burgos garantirà al Girona el play-off, passi el que passi als altres camps. A més a més, guanyar al Plantío assegurarà també, com a mínim, la cinquena posició i, fins i tot, podria permetre els gironins arribar a la quarta en cas que el Tenerife perdés, a casa, contra el Cartagena.\nEl Girona farà el «play-off» si empata al camp del Burgos\nTampoc hi ha gaire més volta de full. Si el Girona aconsegueix un punt a Burgos, s’assegurarà el play-off faci el que faci l’Oviedo. Això sí, podria veure’s superat pel Las Palmas, si els canaris guanyen el seu partit a Gijón.\nEl Girona no farà el play-off si perd a Burgos, l’Oviedo guanya i el Las Palmas puntua\nLes dues úniques combinacions, de les 27 possibles, que deixarien el Girona fora del play-off són les que impliquen una derrota a Burgos. L’escenari s’ennegriria del tot si el Las Palmas guanya o empata a Gijón i l’Oviedo supera l’Eivissa. Aquestes dues combinacions de resultats, farien que el Girona acabés la Lliga en setena posició.\nNecrològiques del dia 1 de juliol de 2022\nEls cinemes Albèniz de Girona tanquen sense previ avís\nUna baralla a Empuriabrava deixa dos detinguts i un jove amb el braç trencat


Els Nanos de l'Espluga busquen portadors per la Festa Major\nEls Nanos de l'Espluga de Francolí. | Cedida\nEls Nanos de l'Espluga de Francolí busquen portadors per la Festa Major\nEl proper 14 de juliol es farà un assaig obert a la piscina de l'Espluga per tal d’apropar el grup a noves incorporacions\nRedacció dilluns, 1 de juliol 2019 - 08:41h\nEl grup de Nanos de l'Espluga es renovarà completament aquesta propera Festa Major, que tindrà lloc del 25 al 29 de juliol. Aquest any toca fer el relleu a la majoria de persones portadores que fins ara han donat vida als 12 personatges que formen part d'aquest element del seguici festiu de l'Espluga de Francolí.\nÉs per això que, l'Ajuntament de l'Espluga de Francolí i l'Associació Cultural de Grallers, Gegants i Nans del municipi han obert inscripcions per a persones majors de 12 anys i 150 centímetres d'alçada per incorporar-les al nou grup.\nPer la inscripció no hi ha límit màxim d'edat, ni tampoc de persones inscrites, ja que com més ampli sigui el grup més capgrossos podran sortir aquesta propera Festa Major.\nEls Nanos de l'Espluga només actuen oficialment un cop a l'any, a les cercaviles del dijous i el divendres de Festa Major i el diumenge, a la plaça de la Vila. Puntualment fan sortides extraordinàries, molt excepcionals. L'Espluga disposa de 15 capgrossos però habitualment, el màxim de figures que surten en una actuació són 12.\nLes inscripcions ja es poden fer al portal webs.gegants.cat/esplugadefrancoli. El diumenge 14 de juliol, dins els actes de la Setmana de la Joventut, es farà un assaig obert a la Piscina Municipal per ensenyar a les noves persones portadores els passos del ball oficial i la manera com s'han de portar els capgrossos. Durant l'assaig, altres persones que hi estiguin interessades també ho podran provar.\nEls Nanos de l'Espluga són, juntament amb els gegants antics, un dels elements de la cultura popular local més antics que s'han conservat actius sense interrupcions. Els primers es van adquirir el 1947 a la casa Ingenio de Barcelona. La col·lecció es va completar a principis dels anys 80 amb els tres germans Marx.\nLa història de la cultura popular de l'Espluga ja es pot consultar a Internet\n❗ ATENCIÓ: El desviament de camions a l'N-240, entre Montblanc i Lleida, podria ser efectiu a la tardor\n⚠ ATENCIÓ: Un accident a la C-14 provoca 2 km de cues


Figures en viu i altres temes: 2010\nEn aquest bloc hi veureu una bona part dels dibuixos de figura amb model en viu realitzats entre el Cercle Artístic Sant Lluc, el Grup de Belles Arts del Museu de Badalona, l'escola Pau Gargallo i d'altres que espontàniament ofereix l'entorn quotidià, així com d'altres temes que he anat conreant durant pràcticament tota la meva vida.\nRetrat d'en Xavi\nCroquis a l'aquarel·la per a un retrat infantil. (1978)\nAquest és el croquis previ per a la realització posterior d'un retrat, també a l'aquarel·la, del fill d'uns veïns, amic i company d'escola de la meva filla gran, de quan els dos tenien set anys. Aquests veïns ja fa anys que no viuen a prop nostre, i em sap greu no tenir fotografies del retrat, que té unes dimensions aproximades de 55 x 45 cm.\nSón caricatures originals de personatges de la televisió de l'època.\nDibuixos a la ploma, aquarel·la, gouache i llapis de colors sobre paper.\nPublicat per rafael pujals a 2:25 Cap comentari:\nDibuix aquarel·lat del que només em queda una foto en blanc i negre. D'aquest altre encara en conservo l'original. Pertanyen a una sèrie que vaig fer entre els anys 79 i 80.\nPublicat per rafael pujals a 14:03 Cap comentari:\nDibuix amb llapis de grafit 4B\nRetrat de Pilar, una de les millors models que hem tingut al Grup Belles Arts de Badalona durant molt de temps per a les sessions de dibuix de figura al natural.\nPublicat per rafael pujals a 2:44 Cap comentari:\nClown, nen i tambor\nDibuix amb llapis grafit.\nComposició en la que vaig intentar reflectir l'ambient del circ, tot recordant l'època rosa de Picasso.\nPublicat per rafael pujals a 1:07 Cap comentari:\nTornant del "súper"\nPublicat per rafael pujals a 1:06 1 comentari:\nPublicat per rafael pujals a 9:56 Cap comentari:\nAl llarg de la meva trajectòria d'aprenent de dibuixant i de pintor ( que encara dura), m'ha agradat provar-ho tot. La nova trajectòria d'aquest bloc, que fins ara estava dedicat exclusivament a la figura humana presa del natural, contemplarà totes les facetes del dibuix i la pintura per les que he anat passant, amb una mostra dels treballs que, segons el meu criteri, són més representatius de cada tècnica, temàtica i moment en que van ser concebuts. Començo per uns dibuixos al grafit de dos animals, tema que m'agrada especialment.\nPublicat per rafael pujals a 6:18 Cap comentari:\nPublicat per rafael pujals a 8:44 Cap comentari:\nPublicat per rafael pujals a 12:14 2 comentaris:


No t'ho perdes! Les 2 piscines de València que reobrin!\nDos piscines de València reobrin les seues portes esta setmana\nObrin complint totes les mesures de seguretat i d'higiene\ndijous, 2 de juliol 2020 - 16:30h\nLa piscina municiapl d'Ayora obri les portes esta setmana | Google Maps\nDurant els primers dies de juliol, són molts els centres deportius que han obert les seues portes de nou per als que trobaven a faltar entrenar amb les màquines i abandonar, d'eixa manera, el gimnàs en el que s'havia convertit el saló, el garatge o l'habitació. Ara és el torn de les piscines.\nEl mes de juliol s'inaugura amb la reobertura de dos piscines municipals que han adaptat les seues instal·lacions a les mesures imposades per les autoritats sanitàries i municipals. Es tracta de la piscina municipal d'Ayora, en la Vall de Cofrents, (València), i la d'Abastos, en València.\nEls dos centres, que formen part del grup Supera, asseguren en un comunicat que el seu objectiu és «garantir la seguretat de tots, en la mesura que siga possible» pel que les primeres setmanes de reobertura s'extremaran les precaucions i s'establiran normes específiques d'obligat compliment, a demés d'un reforç en les faenes de neteja i desinfecció.\nLa Piscina Municipal d'Ayora està oberta des d'este dimarts 30 de juny mentres que el Centre Supera Proveïments el farà este dijous, 2 de juliol. Les dos piscines advertixen que «estes mesures són de caràcter transitori» i confien en «anar recuperant gradualment la normalitat i, fins i tot, eliminant part d'estes mesures».\nHoraris de les piscines\nLes instal·lacions obrin de dilluns a divendres, de 10.00 a 13.00 i de 17.00 a 22.00, i els dissabtes, de 9.00 a 14.00. Si l'usuari desitja participar en alguna activitat dirigida, serà obligatori que reserve en la web o en l'aplicació, encara que per a accedir a la sala de fitness o la piscina no és precisa reserva.\nEn matèria d'higiene i neteja, en la recepció i en diferents punts de la instal·lació compten amb gel per a garantir la higiene de les mans. A demés, és obligatori l'ús de mascareta en el centre sempre que no s'estiga fent deport, de tal manera que s'ha d'entrar, circular i eixir del centre amb esta protecció.\nLa distància de seguretat entre persones sempre serà, com a mínim, de dos metres. Per a garantir esta distància i el desenrotllament normal de l'activitat el centre compta amb un sistema de control d'accessos. En estos primers mesos, no es s'impartiran cursos i es descomptarà del rebut de juliol els dies que no es van poder disfrtutar en març pel tancament del centre, a instàncies de les autoritats sanitàries i municipals.\nEstà permés l'ús de vestuaris, pel que els usuaris podran canviar-se i usar les taquilles i les dutxes. Qualsevol pagament es farà de manera preferent amb targeta de crèdit o dèbit, especialment recomanables les targetes sense contacte, encara que s'admetrà efectiu.\n"Posposat al 2021 el Certamen de Bandes" "Última hora: Lleuger descens de contagis per coronavirus en Espanya"


Art-alliberament - Col·lecció Gelonch-Viladegut\nCol·lecció Gelonch-Viladegut BlogArt, CulturaArt-alliberament\n“La cultura és en la seva determinació absoluta l’alliberament i el treball d’alliberament superior“. Aquesta frase de Hegel la podem llegir en la seva obra “Filosofia del dret“, just quan intenta desentrellar les difícils relacions entre la societat civil i aquesta estructura que hem convingut en denominar ‘l’estat’.\nPer a Hegel la societat civil és impulsada pels interessos individuals i particulars, mentre que l’estat ha de ser entès com l’expressió jurídica i política d’una llibertat universal entesa com a condició de la ciutadania. Però cóm es pot passar de la llibertat individual a la llibertat col·lectiva o universal? Cóm passar de l’ individualisme a reforçar allò que, per principi, ha de ser col·lectiu? Cóm podem passar de la condició d’individu a la de ciutadà? En definitiva, què pot convertir els individus particulars, que defensen els seus propis interessos, en uns ciutadans lliures que són capaços de tenir un punt de vista més holístic?\nLa resposta a aquestes qüestions Hegel la centra en la cultura. I, si reprenem la frase amb què comença aquest article i ho relliguem amb les qüestions formulades al segon paràgraf, hauríem d’arribar a la conclusió que la cultura és alliberament perquè representa la transformació de la subjectivitat per tal de passar de la immediatesa del punt de vista particular a la percepció de quelcom que el desborda i que el condueix més enllà. I això, escriu Hegel, implica el dur treball de la cultura, el dur treball per a conèixer-la, per a comprendre-la i per a utilitzar-la.\nSense aquest dur treball de la cultura, continuarem sent esclaus del subjectivisme, que comporta la immediatesa del desig, la vanitat del sentiment i l’arbitrarietat del gust. I, posats a reflexionar, ¿no és això precisament allò que avui fomenta el món de la cultura, en general, i el món de l’art, en particular? Aquesta immediatesa del desig, aquesta vanitat del sentiment i aquesta arbitrarietat del gust, ¿no és allò que fomenten tants artistes pegats de si mateixos, tants crítics tocats per la immediatesa del desig, tants acadèmics vanitosos i tants periodistes, galeristes i col·leccionistes arbitraris en el seu gust?\n¿No són, en el fons, aquest subjectivisme, aquesta immediatesa del desig, aquesta vanitat i aquesta arbitrarietat els signes pregons de la mediocritat que ens envolta i ens ofega? Que envolten i ofeguen un món de l’art resclosit, vanitós i xaró, a força de ser cada cop més subjectiu? No és tot això el resultat mal paït d’un procés que ens ha dut de la condició de súbdits a la de clients sense haver fet mai una llarga estada a l’estació de la ciutadania?\nLa cultura, en general, i l’art, en particular, han de suposar un treball dur contra el subjectivisme, contra el narcisisme i contra l’agressivitat malaltissa i cada cop més estesa. Aquest dur treball requerirà, per contra, la mediatesa del treball constant i seriós, la humilitat per a formar els propis sentiments i el conreu del gust mitjançant l’observació, la lectura i el debat raonat.\nEn paraules de Hegel podem convenir que la cultura, i l’art, no són només la producció de grans obres o l’activitat de determinades disciplines, sinó el conreu de la subjectivitat per tal d’alliberar-se del subjectivisme i per a desenganxar-se de la immediatesa. És cert que la cultura, i la recepció de l’art, ens demanaran un esforç però només així ens podrem alliberar de la dictadura de la mediocritat i de les seves nefastes conseqüències, conscients, però, com també escriu Hegel, que “que aquest treball sigui dur constitueix part del poc favor que rep“. Però, malgrat l’esforç que ens pugui representar, aquest és un treball que cal que fem, cadascú i tots plegats.


El Qbasket ja coneix els rivals dels seus sèniors - Sant Cugat Informa!\nInici » Esports » Bàsquet » El Qbasket ja coneix els rivals dels seus sèniors\n31 Juliol 2014 a 17:48\nEl Qbasket ja coneix els rivals dels seus sèniors\nEl femení comença a Valls i el masculí a casa amb el Bàsquet Neus\nEl Qbasket Sant Cugat ja coneix els rivals que es trobarà en la competició de la propera temporada 2014 – 2015 dels dos sèniors, tant pel que fa al femení com el masculí. El masculí, que s’estrena a 2a Catalana després de l’ascens de categoria, estarà al Grup 3, on hi haurà 16 equips en la fase prèvia. El primer partit es jugarà el proper 21 de setembre a 2/4 de 6 a Sant Cugat i enfrontarà als homes del nou entrenador Ernest Santana amb el Basket Neus A. A la següent jornada visitaran la pista del U.E. Claret.\nEn aquest grup es trobaran equips com l’AEE Badalona, el CN Caldes, el FC Martinenc, el Basquet Alella, el CB Guinardó o el CB Alisos. La lliga l’acabarà el 9 de maig amb el Sant Nicolau B de Sabadell a casa.\nPel que fa al sènior femení, enquadrat al grup 3 de Segona Catalana també, el primer partit el jugarà el dia 27 de setembre a 3/4 de 9 amb el CB Valls, lluny de casa. En la segona jornada rebrà a Sant Cugat al AB Vendrell. En aquest grup hi ha 16 equips també i repeteixen alguns dels de la temporada passada. Tornaran a trobar-se el CB Morell, el CE Xamba o el Basquet Ribes. Serà un grup fort pel Qbàsket, on hi podem trobar el Joventut de Badalona, el CBF Cerdanyola o el CEB Sant Jordi. La lliga acabarà el 16 de maig al camp del Joventut de Badalona.\nPel que fa al sots 21 masculí, aquesta propera temporada ha estat admès a la lliga preferent catalana, la màxima competició d’aquest esport. En la fase prèvia s’enfrontarà als millors equips d’aquesta categoria. Estarà al Grup 2, on hi ha 16 equips, i començarà la lliga el proper 21 de setembre jugant a casa contra l’SFERIC Terrassa. A la mateixa lliga hi ha equips com el CB Sant Pere, la UE Barberà, la UB Sant Adrià o el UE Claret, per dir-ne algun amb més tradició.\n#bàsquet #calendari #femení #masculí #Qbasket Sant Cugat #segona catalana #sènior


Programa d'accés al món laboral | Universitat de Vic\nInscriu-t’hi Educació Superior: Ocupabilitat i Empresa a la Catalunya Central\nL’objectiu del projecte, que s’emmarca en el programa de Garantia Juvenil, és aconseguir la inserció laboral dels joves participants, i millorar alhora la seva ocupabilitat. Els participants han de ser joves amb estudis superiors cursats a qualsevol centre educatiu (CFGS o estudis universitaris) d’edats compreses entre els 21 i 29 anys, i que visquin a Osona o comarques limítrofes.\nA més, han de reunir els següents requisits prefixats pel Pla de Garantia Juvenil: Tenir nacionalitat espanyola o ser ciutadans de la Unió o dels Estats que formen part de l'Acord Econòmic Europeu o Suïssa que es trobin a Espanya en exercici de la lliure circulació i residència. També podran inscriure's els estrangers titulars d'una autorització per residir en territori espanyol que habiliti per treballar.\nQuè entenem per millorar l’ocupabilitat? Durant el període de participació al projecte, els joves realitzaran un seguit de formacions de nivell universitari, tant individuals com grupals, que els facilitarà l’accés al món laboral.\nPel que fa a sessions individuals, es farà assessorament individualitzat amb els participants en el qual es definirà el seu itinerari formatiu dins el projecte tenint en compte les seves necessitats i objectiu professional, així com assessorament en l’elaboració del currículum, carta de presentació, com passar satisfactòriament una entrevista de feina, conèixer els canals de recerca de feina, les pròpies competències...\nPel que fa a sessions grupals, es farà formació en TIC i anglès, i altres formacions específiques a escollir entre: gestió empresarial, màrqueting digital o comerç internacional.\nTambé hi haurà 4 sessions de competències transversals en l’àmbit laboral, de metodologia dinàmica i participativa.\nA més, també es podran fer pràctiques no laborals.\nPer atendre les demandes d’informació del programa: orientacio.laboral.gj@uvic-ucc.cat\n“Aquest projecte està subvencionat pel Servei Públic d’Ocupació de Catalunya i el Fons Social Europeu en el marc de la Iniciativa d’Ocupació Juvenil, d’acord amb els Projectes Singulars de Garantia Juvenil”, regulat per l’Ordre EMO/322/2015.”


Col·labora en la recollida d’aliments i joguines per aquest Nadal als centres esportius UFEC - Bloc UFEC | Bloc UFEC\n← Vols guanyar una de les 5 samarretes de la selecció catalana que sortegem?\nVols assistir a la 16a Festa de l’Esport Català? Sortegem 10 invitacions dobles! →\nCol·labora en la recollida d’aliments i joguines per aquest Nadal als centres esportius UFEC\nPost creat 28 nov., 2012 - per UFEC - amb 0 Comentaris\nJa queda ben poc pel Nadal i, com cada any, arriba amb un munt de bons propòsits. Durant les properes setmanes, compartirem dinars i sopars amb les nostres famílies i amics i procurarem passar unes bones festes. Els més petits esperen aquestes dates per aconseguir aquella joguina que tant desitgen i que, si s’han portat bé, els Reis Mags els hi acabaran portant.\nPerò hi ha moltes famílies que, malauradament, no tenen aquesta sort. La crisi econòmica ha fet augmentar el nombre de persones necessitades. Persones que, fins fa poc, tenien un nivell de vida mitjà i ara han de recórrer a diferents programes d’atenció per poder-se alimentar. Persones que, si tenen fills, no els podran obsequiar amb una joguina ni tenir un somriure com a recompensa.\nÉs per això que la UFEC, amb l’objectiu que tothom pugui passar unes festes amb una mica més d’optimisme, vol engegar una campanya de recollida d’aliments i joguines. Aquestes donacions es podran fer a qualsevol de les nostres instal·lacions entre el 3 de desembre i final de mes. A Sabadell, la recollida es farà exclusivament entre els dies 17 i 23 de desembre i permetrà un descompte del 75% en la inscripció de nous usuaris.\nTotes les joguines i aliments que es recaptin s’entregaran a diferents ONG’s i entitats solidàries per tal que en facin el repartiment. Podràs portar oli, llegums, tonyina, pasta de nadal i dolços; així com qualsevol joguina no bèl·lica ni sexista.\nAmb aquesta iniciativa, la UFEC demostra el seu compromís social amb totes aquelles persones que més ho necessiten. Bones festes a tots!\naliments , campanya , centres esportius , col·labora , joguines , nadal , nens , recollida , UFEC\ntriatló entrevista consells gimnàs estiu Festa de l'Esport Català piragüisme Rio 2016 bicicleta català festa activitat esport federat esport atletisme UFECXics cardiovascular INSERsport natació ciclisme waterpolo beneficis córrer Sport FESCAT2014 bàsquet Marc Marquez aigua exercici activitats UFEC vela concurs salut Olímpics Zona UFEC Ona Carbonell esport adaptat esport català Jocs Olímpics Guanyadors esquí BCN Sports Film Festival nens Activitat física


Evacuen el grup que havia quedat aïllat a la casa de colònia de Saldes | Aquí Berguedà\nEvacuen el grup que havia quedat aïllat a la casa de colònia de Saldes\n06 febrer 2018 17:58\nDotacions de Bombers, Mossos d’Esquadra, Creu Roja i el Servei d’Emergències (SEM) han evacuat aquest dimarts al matí el grup que havia quedat aïllat a la casa de colònies Pedraforca, de Saldes. Finalment eren 39 menors d’edat i 12 monitors, i han pogut abandonar la casa un cop s’ha netejat el camí fins la carretera.\nEl grup ha baixat des de la casa fins la carretera en cotxes de Bombers, Mossos, Creu Roja i el SEM, segons han informat els Mossos d’Esquadra a través de les xarxes socials. A la carretera, els esperava l’autobús. Un cop tot el grup ha entrat a l’autobús, els serveis d’emergències s’ha retirat.\nEl grup havia de tornar cap a casa diumenge a la tarda, però l’estat impracticable de la carretera els va obligar a fer marxa enrere. Nens i monitors va tornar a la casa de colònies i des d’aleshores la neu va seguir caient fins colgar totalment el bus on anaven. Durant tot el dilluns, els serveis d’emergències van prioritzar les tasques assistencials i van descartar l’evacuació fins que l’estat del camí millorés.\nEls 39 menors i 12 monitors evacuats a Saldes ja estan a l'autocar. #Bomberscat es retiraran del servei@mossos @CreuRojaCAT i @semgencat #ProteccióCivil #NEUCAT pic.twitter.com/wT7vN2bpNj\n— Bombers (@bomberscat) February 6, 2018


Quines són les conseqüències del veto de Trump a les empreses americanes per treballar amb Huawei\nXevi Miró 20/05/2019 - 10.16 Actualitzat 21/05/2019 - 08.15\nLa prohibició per part de Donald Trump que les empreses nord-americanes comerciïn amb Huawei afectarà molts usuaris. Huawei és el segon venedor de telèfons a nivell mundial. Amb tot, durant la matinada de dilluns a dimarts, el govern dels Estats Units ha fet públic un permís de 90 dies que permet l'intercanvi d'informació i mercaderies per part de Huawei i les empreses americanes.\nPer què és una notícia tan important?\nHuawei és l'empresa xinesa que més telèfons mòbils ven arreu del món. Només és superada per Samsung, coreana. Tant els telèfons Huawei com els Samsung funcionen amb el sistema operatiu de Google, Android. Això vol dir que, des del moment en què el telèfon es posa en funcionament, moltes de les tasques que fa estan marcades pel software de l'empresa californiana. El correu Gmail, el servei de vídeos YouTube, la botiga d'aplicacions Google Play o els mapes Google Maps són propietat de Google i, per tant, podrien desaparèixer o deixar de funcionar en tots els terminals de Huawei.\nQuè li passarà al meu telèfon mòbil o tauleta Huawei?\nSi tens un telèfon Huawei, de moment no experimentarà cap canvi. Google, a través d'un tuit, ja ha dit que faran tot el possible perquè els serveis que ara ofereix a la companyia xinesa no deixin de funcionar. Això vol dir que la botiga d'aplicacions, Google Maps, YouTube o Gmail continuaran com ara. També continuaran funcionant amb normalitat les actualitzacions de seguretat que Google envia als terminals amb el seu sistema operatiu.\nEls telèfons Huawei que hi ha al mercat no podran rebre les actualitzacions del programari d'empreses americanes. Les actualitzacions que faci Google dels seus entorns com ara YouTube, Gmail o Google Play no arribaran automàticament als usuaris que tinguin Huawei. Tampoc hi arribaran les actualitzacions de Microsoft, per exemple. Amb tot, és possible que Huawei pugui treballar en alguna solució per no deixar els seus usuaris sense aquests serveis.\nI què passarà amb els telèfons nous de Huawei?\nSi la prohibició del govern de Trump de treballar amb Huawei per part de les empreses dels Estats Units continua, els nous telèfons de Huawei es podran fer amb el software Android, però només amb la part que sigui de codi obert. Android va néixer com un software gratuït per a totes les empreses que el volguessin utilitzar i per aquesta raó és de domini públic. El govern nord-americà no pot vetar aquesta part. Però els retocs que Google pugui fer en eel seu programari i que no estiguin inclosos a aquesta part lliure no podran ser cedits a Huawei.\nHuawei té un pla B?\nSí, Huawei té un sistema operatiu propi que --si la prohibició es manté-- podria implantar als seus telèfons nous. Segons "Huawei Central" una publicació online que treballa amb fonts de l'empresa xinesa, el sistema operatiu de moment es diu "Hongmeng". L'empresa xinesa ja veia a venir aquesta prohibició i diuen que fa set anys que hi treballa. Amb tot, aquest sistema operatiu hauria de buscar la manera de no perdre accés als serveis de Gmail, YouTube o al mercat d'aplicacions de Google. Tots aquests serveis són arguments de pes a l'hora de triar un telèfon mòbil i Huawei podria perdre la seva posició si no troba una solució convincent a aquest problema.\nAixò pot afectar altres marques xineses?\nNo és la primera vegada que el govern dels EUA prohibeix a empreses nord-americanes tenir relacions comercials amb una marca xinesa de mòbils. Duran el 2018, ZTE, una altra empresa fabricant de terminals mòbils xinesa, va tenir prohibida la compra de material americà per als seus mòbils perquè --segons el govern-- ZTE havia tingut relacions comercials amb l'Iran. El juliol del 2018, tres mesos després de la prohibició, el govern nord-americà va aixecar la prohibició. Ara bé, no es desrcata que ZTE, OnePlus o Xiaomi, empreses xineses que també fan mòbils, es puguin veure afectades igualment per aquesta guerra comercial.\nPer què Huawei?\nHuawei és l'empresa que aposta més fort per implantar les xarxes de 5G arreu del món. El 5G són les noves xarxes de telefonia que permetran la connexió de màquines a internet de manera automàtica. És una xarxa imprescindible per al funcionament dels cotxes autònoms o els electrodomèstics domòtics. Màquines que es connectaran a la xarxa per saber què han de fer fins i tot abans que nosaltres els ho diguem. Els Estats Units, amb Trump al davant, veuen amb preocupació com aquesta xarxa s'estén arreu amb la tecnologia de Huawei i no amb tecnologia pròpia. Per això Trump podria haver decidit prendre aquestes mesures tan dràstiques.\nA part de Google quines altres empreses nord-americanes se'n veuen afectades?\nQualcomm, Intel o Broadcomm, venedors americans de xips i materials conductors imprescindibles per fer telèfons mòbils i per desenvolupar la xarxa 5G, veuran com perden un dels seus clients més importants. Aquesta és una peça clau que podria fer que el govern americà s'hagués de plantejar la prohibició d'aquest diumenge si no vol que empreses de molt pes en la seva economia comencin a passar-ho malament. Segons Catherine Chen, executiva de Huawei, la seva empresa es gasta més de 10.000 milions d'euros en material i serveis en empreses americanes.\nTrump Tecnologia Google Huawei\nHuawei, més afectada a Europa que a la Xina per la decisió de Google\nDubtes i pànic entre els usuaris de Huawei


Arriba l’exposició ‘El fabulós món del cinema’, que repassa el territori català com a escenari de pel·lícules i sèries - Altafulles.cat\nArriba l’exposició ‘El fabulós món del cinema’, que repassa el territori català com a escenari de pel·lícules i sèries\n5 nov. 2021 | Agenda, Cultura, Notícies | 0 |\nEl Refugi 1 del Moll de Costa de Tarragona acull una nova i atractiva exposició que, sota el títol ‘El fabulós món del cinema’, endinsarà al públic en un món fascinant, des de mitjans dels anys cinquanta i fins els nostres dies, i els permetrà reconèixer escenaris que els seran molt familiars. La mostra, gratuïta, estarà oberta al públic entre el 5 de novembre i el 12 de desembre.\nImatge de la pel·licula “El Cid” protagonitzada per Charlton Heston el 1961 i rodada a Peñiscola.\nEs tracta d’un recull de fotografies de cinema destacant i descobrint, per a totes les persones amants del cinema, com els paisatges del nostre país han estat escenaris de reconegudes pel·lícules i sèries, a la vegada que reforça i incentiva el Turisme Cinematogràfic, una nova corrent turística.\nAquesta exposició itinerant i didàctica pretén donar a conèixer la història dels grans rodatges esdevinguts a la Península, des de mitjans dels anys cinquanta del segle passat fins als nostres dies. El públic s’endinsarà al món fascinant del setè art i podrà reconèixer amb una mirada particular escenaris de pel·lícules i sagues mítiques que han omplert la petita i gran pantalla.\nÉs força curiós com en ‘El fabulós món del cinema’ es pot descobrir com Jordània, Cuba, la Sibèria russa, Turquia, l’Oest americà, o, fins i tot, el regne d’una galàxia molt llunyana, han estat representats al nostre país. La gran diversitat paisatgística i riquesa monumental que ofereix el nostre territori, ha permès adaptar-ho perquè actors i actrius de primer nivell hagin donat vida als seus personatges.\nDes d’Ava Gardner, Orson Welles, Kirk Douglas, Elizabeth Taylor, passant per Clint Eastwood, Sophia Loren, Claudia Cardinale, fins Arnold Schwarzenegger, Harrison Ford, Liam Neeson o Matt Damon. La mostra desvetlla, per exemple, com la reconeguda pel·lícula ‘El Perfum’, història d’un assassí basada en el best-seller de Patrick Süsking, va ser gravada, gairebé totalment a Catalunya. Com a data curiosa, apuntar que la província de Tarragona és la 18a amb més pel·lícules rodades a tot l’estat espanyol amb un total de 84 films.\nEl film “Soldados de Salamina” es va rodar a terres tarragonines.\nAutor i comissari de l’exposició\nEl comissari i autor de les fotografies és Jaume Palau, diplomat en Turisme i expert en rutes de cinema. Ha recorregut el món a la recerca d’escenaris de pel·lícules i sèries de televisió. Escriptor, arqueòleg cinematogràfic i autor de diferents publicacions relacionades amb la temàtica coneguda universalment com a ”Film Tourism”. El seu objectiu és difondre i promoure el turisme cinematogràfic amb el seus treballs. També és autor de llibres sobre la temàtica, com són ‘Licencia para viajar’, ‘De vacaciones por los Siete Reinos’ o ‘SET WARS’.\nRecorregut cinematogràfic pel Tinglado 1\nEl Tinglado 1 acull les imatges, i el seu autor i comissari, ha volgut crear tres espais diferents.\nEl primer espai presenta autògrafs d’actors com Sofia Loren, Charlton Heston, Kirk Douglas, Harrison Ford o Sean Connery, fotocroms i fotografies originals d’aquells grans rodatges de pel·lícules com són Pandora i L’holandès errant (1951); El Cid (1961); Lawrence d’Aràbia (1962); El fabulós món del circ (1964); Doctor Zhivago (1965); Campanades a mitjanit (1965); El bo, el lleig i el dolent (1966); La llum de la fi del món (1971); Conan, el bàrbar (1982); Indiana Jones i l’última croada (1989); 007 Mor un altre dia (2002) o El perfum: història d’un assassí (2006), entre d’altres.\nEl segon espai, consta d’una selecció de fotografies, del mateix autor, sobre el terreny per on han passat aquells grans rodatges.\nEl tercer i darrer espai, inclou rèpliques a escala real d’algunes peces relacionades amb els rodatges esmentats. Com l’espasa del Cid, el ponxo i el barret del personatge que interpreta Clint Eastwood als westerns dirigits per Sergio Leone, la fedora o el fuet de l’Indiana Jones, els artefactes més buscats pel mític arqueòleg com el Sant Graal o l’Ídol de la Fertilitat, o peces relacionades amb la saga James Bond, com ara les màscares de l’enemic que es corresponen a l’última pel·lícula que s’ha estrenat recentment als cinemes, o d’altres rèpliques com són els seus cotxes o els seus “gadgets”. Altres elements de sagues com Star Wars, o sèries de televisió com Joc de Trons també hi són presents a la mostra. A més a més, s’exposen d’altres elements, de gran valor històric i cinèfil, com són programes de cinema de l’època o pòsters de diferents mides, entre d’altres.\nLa mitica pel·lícula “La familia y un más” va ser rodada quasi integrament a la ciutat de Tarragona.\nFinalment, l’exposició es complementa amb ‘La bicicleta màgica’, una mostra que valora la història del cinema i del vídeo d’una manera amena i didàctica. Aquesta mostra presenta una selecció de projectors, filmadores, càmeres, entre altres dispositius, els quals permeten al visitant conèixer l’evolució del cinema i del vídeo.\nDe ben segur el públic visitant gaudirà, descobrirà i participarà d’una mostra relacionada amb el setè art, amb la màgia i la creativitat del cinema.\nL’horari per visitar el Tinglado 1 és de dimarts a dissabte de 10 h a 13 h i de 16 h a 19 h. Diumenges i festius d’11 h a 14 h. Els dilluns romandrà tancat.\nCartell de l’exposició que es por veure al Port de Tarragona.\nAnteriorEl pregó, tret de sortida de la Festa Major de Sant Martí d’Altafulla\nSegüentLa Ràpita dona de nou el protagonisme al seu millor producte: el llagostí\nEls col·legis d’aparelladors d’Espanya publiquen un llibre sobre les ciutats patrimoni i que inclou Altafulla\nCàritas a Altafulla dobla el seu espai físic que permetrà millorar la gestió dels aliments


Terrassa nits FITAG 2017 — SP25 Arquitectura\nTerrassa nits FITAG 2017\nUna ambientació que parteix de la llum com un dels principals elements que defineixen un ambient. Un espai enorme, el pati de la Casa de Cultura. Un ambient informal per al FITAG TERRASSA NITS, distès, acollidor, propens a l’espontaneïtat. Uns elements lumínics pensats per il.luminar delicadament l’espai creant una atmosfera càlida i acollidora.\nUn conjunt de lluminàries, de geometria simple i aparença minimalista, de formes que recorden làmpades de sobretaula, però a gran escala. Defineixen els límits de l’espai de la terrassa nocturna, creant microambients i fomentant l’ambient informal del trobada. Tot sense oblidar els colora de la marca FITAG: blanc, negre i vermell.\nLes làmpades són font de llum, però a la vegada generen una superfície. Les altes, són suport de vegetació, aportant un to fresc i agradable a les nits d’estiu. Les baixes es converteixen en taules per deixar les copes.\nDavid Oliva / Anna Juncà\nPati de la Casa de Cultura de Girona.\nElisenda Planas / Marc Formatgé


Un 11,7% dels veïns de Cruïlles participen a la consulta sobre l'abocador - El Gerió Digital\nEl resultat demana al consistori que sigui més ferm contra l'equipament i controli a l'empresa gestora\nDiumenge, 3 de març de 2013 21:44h\nUn instant durant la votació © ACN\nEls veïns de Cruïlles, Monells i Sant Sadurní de l'Heura (Baix Empordà) han deixat clara la seva posició davant de l'abocador de Vacamorta. Dels 1.048 ciutadans censats, 134 han decidit votar en la consulta popular vinculant que s'ha organitzat durant tot aquest diumenge, el que representa un 11,7% del total.\nD'aquests, la gran majoria, 83 persones, han demanat a l'ajuntament que continuï fent oposició a l'explotació de l'abocador davant dels Tribunals i que, paral·lelament, aprovi la modificació del pla especial per intentar controlar i regular l'empresa que explota l'abocador. "La resposta és clara, els veïns han demanat més fermesa perquè això és un problema endèmic de fa dotze anys", ha explicat l'alcalde, Salvi Casas.\nTot i la baixa participació en la consulta popular, l'equip de govern de l'Ajuntament de Cruïlles, Monells i Sant Sadurní de l'Heura té clara la voluntat dels seus ciutadans. "Els veïns han deixat clara la seva postura, volem més fermesa i control. Per tal d'aconseguir-ho és necessari dotar de més competència i poder al consistori amb la modificació del pla especial", ha explicat l'alcalde del municipi.\nLa consulta s'ha realitzat durant tot aquest diumenge, des de primera hora del matí i ha finalitzat a les vuit del vespre. En total, dels 1.048 ciutadans censats només han exercit el seu dret a vot 134. Del total, 39 persones han escollit la primera opció de la consulta en la qual es defensava que el consistori continués amb la línia que s'havia seguit fins ara, en contra de l'explotació, davant dels Tribunals però que renunciant al seu control. D'altra banda, 83 persones han votat per la segona opció en la qual es demanava oposició contra l'abocador de Vacamorta i que s'aprovés la modificació del pla especial per intentar controlar i regular l'empresa que explota l'abocador. També s'han registrat cinc vots en blanc i set nuls.\nL'alcalde ha afirmat que es posaran a treballar a partir d'aquest mateix dilluns per modificar el pla especial tot i que necessitarà l'aprovació final d'Urbanisme. Des d'un principi, Casas va assegurar que la consulta seria vinculant. Aquesta ha estat la segona vegada que l'ajuntament empordanès tira endavant una consulta popular. La primera va ser ara fa un temps per demanar l'opinió dels veïns sobre una plaça del municipi on es volien col·locar taules i para-sols. "Després de dotze anys de lluita calia saber l'opinió dels ciutadans sobre aquest problema endèmic que no genera cap bé per al poble i ara ja sabem que la gent vol que controlem i limitem més els moviments de l'abocador", ha assenyalat Casas.\nEl poble de Cruïlles, Monells i Sant Sadurní de l'Heura porta tretze anys batallant perquè es tanquin les instal·lacions de l'abocador de Vacamorta. L'any 2000 els veïns es van queixar que les instal·lacions generaven brutícia, pudors i malmetien el medi ambient de la zona. El Tribunal Superior de Justícia de Catalunya (TSJC) ja va anunciar des d'un principi que l'equipament contravenia la llei ja que es tractava d'uns terrenys de condició rústica. Posteriorment, el Tribunal també va ordenar el desmantellament del dipòsit de deixalles i la restauració del paratge malmès. No obstant això, des del Departament de Territori van alterar la qualificació inicial de la zona per adequar-la al tipus d'activitat que s'hi desenvolupa tot i l'oposició veïnal.\nMúltiples demandes s'han intercanviat entre uns i altres al llarg d'aquests anys. A hores d'ara, hi ha una sentència del TSJC que manté la nul·litat de l'autorització de la conselleria de Medi Ambient dictada l'abril del 2003, però està recorreguda al Tribunal Suprem espanyol. L'empresa gestora de l'abocador Recuperació de Pedreres SL ha iniciat posteriorment tres processos més en previsió d'una altra sentència desfavorable que els obligués a restituir la situació anterior a l'abril del 2003.\nPerò això no és tot, la conselleria de Territori va aprovar un pla especial el 30 de març del 2011 (recorregut per l'Ajuntament) i també hi ha una nova autorització ambiental amb un informe desfavorable del consistori empordanès datat del 13 de febrer del 2012. Així mateix, el 12 de juny del 2012 la conselleria de Medi Ambient va renovar l'autorització ambiental i el consistori també hi ha presentat un recurs.\n"És una situació legal molt complexa i per això vam fer una sessió informativa abans de la consulta per explicar en quin punt ens trobàvem", ha conclòs l'alcalde


EFICIÈNCIA ENERGÈTICA EN EXPLOTACIONS AGROPECUÀRIES (fins al 31 de desembre)\nData presentació sol·licituds: 12 de juny de 2021 fins al 31 de desembre de 2023 (**)\nJustificació: 3 mesos des de finalització termini màxim concedit per a l'execució\n** A continuació es descriuen breument algunes característiques principals d'aquest programa d'ajudes, si bé la informació que es considerarà com a oficial amb caràcter general serà la publicada en la Resolució de 5 de juny de 2021 del president de l'Institut Valencià de Competitivitat Empresarial (IVACE), per la qual es convoquen ajudes per a la realització d'actuacions d'eficiència energètica en explotacions agropecuàries, amb càrrec al pressupost de l'exercici 2021. (DOGV nº 9105 de 11/06/2021), i posterior modificació de la convocatòria(DOGV 9245 de 29/12/2021) (DOGV 9245 de 29/12/2021) (**)\nL'objecte de la present resolució és convocar les ajudes de l'IVACE per a la millora de l'eficiència energètica de les instal·lacions de regadiu i la millora de l'eficiència energètica i utilització d'energies renovables en explotacions agropecuàries, per a contribuir així a reduir el consum d'energia final en el sector agrícola, per a complir amb els objectius fixats per l'article 7 de la Directiva 2012/27/UE, de 25 d'octubre de 2012.\nPodran acollir-se a aquestes ajudes les persones i entitats que s'enumeren a continuació en funció de cada tipus d'actuació, complint els requisits corresponents, i sempre que tinguen residència fiscal a Espanya:\na) Persones físiques o jurídiques de naturalesa privada o pública, titulars d'una explotació agropecuària.\nb) Comunitats de regants i altres organitzacions la fi de les quals consistisca en la gestió comuna d'aigua per al reg agrícola o la gestió comuna d'altres combustibles i fonts d'energia per a fi agropecuària.\nc) Titulars d'explotacions agrícoles de regadiu que utilitzen xarxes de reg per al funcionament del qual siga necessari actualment el consum d'energia elèctrica.\nd) Qualsevol organització o associació de productors agrícoles reconeguda per l'autoritat competent.\ne) Les comunitats d'energies renovables i les comunitats ciutadanes d'energia. Dins de les comunitats d'energies renovables i les comunitats ciutadanes d'energia, almenys un dels socis haurà de ser titular o beneficiari de l'explotació agrària.\nf) Les empreses de serveis energètics (ESSES), o proveïdors de serveis energètics. Per a poder ser destinatàries, aquestes empreses hauran d'actuar conformement amb el contracte que hagen establit a tal fi amb la propietat i dur a terme les inversions incloses en alguna de les actuacions subvencionables recollides en aquesta convocatòria, i hauran d'acreditar la seua actuació com a empresa de serveis energètics i la inversió realitzada.\na) Actuació 1: Millora de l'eficiència energètica de les instal·lacions de regadiu. Consistirà en l'execució d'actuacions de reforma de les instal·lacions de regadiu en explotacions agropecuàries i comunitats de regants, per renovació dels seus equips de bombament que reduïsquen el consum d'energia final i les emissions de CO?.\nb) Actuació 2: Millora de l'eficiència energètica i utilització d'energies renovables en explotacions agropecuàries. Consistirà en la realització d'actuacions de reforma de les explotacions i instal·lacions consumidores d'energia tèrmica, elèctrica i de procés pròpies de les explotacions agropecuàries que reduïsquen el consum d'energia final i les emissions CO?.\nLa quantia màxima de les ajudes, per a cadascuna de les tipologies d'actuacions subvencionables, serà la següent:\nPer a l'Actuació 1: Millora de l'eficiència energètica de les instal·lacions de regadiu, Límit màxim: 30% del cost elegible.\nPer a l'Actuació 2: Millora de l'eficiència energètica i energies renovables en explotacions agropecuàries: Límit màxim: 30% del cost elegible.\nS'estableix una ajuda màxima per projecte de 300.000 euros.\nEs consideren costos elegibles aquells que siguen necessaris per a aconseguir els objectius energètics d'aquest programa, que s'han indicat per a cadascuna de les actuacions subvencionables recollides en la present convocatòria, i els que es descriuen tot seguit:\na) Els costos de gestió de sol·licitud de l'ajuda. Es consideraran costos de gestió de sol·licitud de l'ajuda, aquelles despeses que el sol·licitant poguera satisfer a una empresa o professional per dur a terme la gestió administrativa i documental de la seua sol·licitud. En cap cas s'admetrà que tals despeses de gestió superen el 4% de l'import de l'ajuda sol·licitada, amb un límit de 3.000 € per expedient.\nb) La realització d'auditories energètiques que permeten identificar i avaluar adequadament les mesures a implantar de millora de l'eficiència energètica.\nc) Els costos de la redacció dels projectes tècnics relacionats.\ne) Els costos d'execució de les obres i/o instal·lacions, inclosa obra civil associada i instal·lacions auxiliars necessàries.\nf) En el cas particular d'instal·lacions geotèrmiques, el cost de la realització dels estudis, assajos TRT, sondejos i simulacions prèvies a la realització del disseny de la instal·lació.\ng) La inversió en equips i materials efectuada.\nh) Els costos de redacció d'informes i altra documentació requerida per a la sol·licitud i justificació d'aquestes ajudes.\ni) Els costos de gestió de la justificació de la realització de les actuacions. Es consideraran com a costos de gestió de la justificació de la realització de les actuacions objecte d'ajuda aquelles despeses que el sol·licitant de l'ajuda poguera satisfer a empreses o professionals per dur a terme la gestió tècnica, administrativa i documental de la justificació davant l'òrgan instructor de la realització de les actuacions que conformen el projecte. El cost elegible màxim total admés per a sufragar les despeses de gestió de la justificació de la realització de les actuacions no podrà superar globalment el 7% de l'import de l'ajuda sol·licitada, amb un límit de 7.000 € per expedient.\nj) L'assessorament tècnic especialitzat per al manteniment i conservació de les instal·lacions amb vista a la disminució de consums energètics i costos.\nk) Informes que acrediten l'adequada realització de les actuacions objecte de l'ajuda, emesos per un organisme de control o entitat de control.\nl) Altres partides necessàries (auxiliars o no) específiques de cada tipologia d'actuació subvencionable.\nNo es consideren costos elegibles llicències, taxes, impostos o tributs. No obstant això, l'IVA, podrà ser considerat elegible sempre que no puga ser susceptible de recuperació o compensació total o parcial.\nNo es considerarà elegible cap cost diferent dels anteriors, ni que haja sigut facturat al sol·licitant de l'ajuda amb anterioritat a la data de registre de la sol·licitud corresponent, amb l'excepció determinada en l'article 3.3 de la convocatòria d'ajudes\nTermini de presentació de sol·licituds: els terminis són els indicats en el quadre següent:\nData màx. execució dels projectes\nData máx. justificació dels projectes\nDes del 12/06/2021 fins al 31/12/2023\n12 mesos després de la notificació de la concessió d'ajuda\n3 mesos des de finalització termini màxim concedit per a l'execució\nNo obstant això, si es produeix un esgotament del pressupost disponible abans del tancament del programa, les sol·licituds que es presenten fins a la data de finalització del termini de presentació de sol·licituds podran continuar registrant-se en llista de reserva provisional, i seran ateses per rigorós ordre d'entrada en cas que es produïsquen desestimacions, desistiments, renúncies o revocacions de les ajudes prèvies que pogueren alliberar pressupost, o en el cas d'augment o reajustament de la distribució pressupostària, d'acord amb el que s'estableix en l'article 2 d’aquesta convocatòria. Transcorreguda la data de tancament de programa no es registraran més sol·licituds de reserva, encara que es produïsca amb posterioritat a aquesta un alliberament de crèdit pressupostari.\nImprés de sol·licitud d'ajuda normalitzat el qual es generarà a través de l'aplicació web de sol·licitud accessible en l'apartat 'Documentació annexa' a la dreta d'aquesta pàgina.\nMemòria tècnica del projecte en funció del programa al qual se sol·liciten ajudes, signada per tècnic competent, segons model publicat en l'apartat 'Documentació annexa' a la dreta d'aquesta pàgina.\nLes sol·licituds i documentació annexa, es presentaran davant el Registre telemàtic de la Generalitat, el qual emetrà automàticament un resguard acreditatiu de la presentació de la sol·licitud, que podrà ser arxivat o imprés per l'entitat interessada, en els termes previstos en el Decret 220/2014, de 12 de desembre, del Consell, pel qual s'aprova el Reglament d'Administració electrònica de la Comunitat Valenciana.\n961 209 600 - Horari d'atenció telefònica: dilluns a divendres de 9.00 a 14.00 hores\nDoc. Anexa - Solicitud -- AEE EXPLOTACIONES AGROPECUARIAS\n1. Convocatoria DOGV 11/06/2021\n5. Memoria técnica (Act. 2)\n5. Memoria técnica (Act.1)\n6. Declaración sector público


Llistes de naixement - tot pel nadó, puericultura girona, botiga nadó, cotxets,cadires de cotxe, motxilles, trones, cadiretes, ganduletes, joguines,lactancia\nCollars mossegadors Elodie Details Attipas Gorrets Naixement Portadocuments Manoples WALKING MUM Xambretes de batista\nHome Informació Llistes de naixement\nSi ja tens un codi de llista:\nSi estás comprant algun article, pots deixar-hi un missatge de felicitació i/o enhorabona al/s titular/sa de la llista. així ells sabran de qui es el regal\nPer a consultar o adquirir algun article d'una llista, introdueix el codi de la mateixa aquí:\nEntri el codi de la llista: Enviar\nCrear una Llista de Naixement\nLes nostres Llistes de Naixement\nA diferència d´una compra puntual, una Llista de Naixement et permet escollir per al teu nadó tots aquells productes de màxima qualitat i millor preu i beneficiar-te al final del procés d´un val de fins a 500 euros de regal en articles adicionals.\nAquest val se t´otorgarà quan es doni per tancada la llista, per un valor en funció de l´import dels articles que s´hagin adquirit en conjunt:\n- Import a partir de 999 euros -> val de regal per del 10% ( depenennt del import gastat).\nexemple: llista de 2155€ val regal de 215€\nAl crear una llista et donarem un codi que podràs proporcionar a familiars, amics i coneguts, etc... perquè puguin consultar els articles escollits i perque puguin adquirir-los per al nadó i per tu. Nosaltres guardarem els articles al nostre magatzem fins a dos mesos després del naixement del teu nadó, i te´ls enviarem a la direcció que ens indiquis sense cap cost adicional.\nA més a més, amb el mateix codi tindràs control en tot moment de la teva llista - podràs veure la drescripció del producte, el preu, la quantitat d´unitats seleccionada i la fotografia (si aquesta està disponible), apart de saber quins dels articles ja han estat adquirits.\nTot això sense compromís. Realtzar una llista no implica tenir que deixar cap mena de dipòsit per els articles seleccionats, ni tens obligació alguna de quedar-te amb els articles seleccionats que no s´hagin comprat. Això sí, si hi ha algún producte que s´hagi de demanar en exclusiva aquest serà obligatori quedar-se´l.\nCom es crea una Llista de Naixement?\nCrear una Llista de Naixement amb nosaltres és molt fàcil:\n- La pots obrir directament a la nostre botiga la direcció es troba a la secció "Contacte"\n- Posa´t em contacte telefònic amb nosaltres al 972.22.63.33 o per e-mail a info@elcuc.com\n- O bé crea la teva Llista de Naixement on-line\nEl procedimient per crear la teva Llista de Naixement on-line és molt senzill; ho pots fer en 3 passes molt simples:\n1) Entra a la web i completa un registre de client. Per a fer-ho, no oblidis proporcionar-nos les teves dades, especialment\n- Nom i Cognoms complerts\n- Adreça del teu domicili o lloc d´entrega dels articles\n- Direcció de e-mail, a la qual rebràs l´informació dels articles adquirits i de la persona que els ha comprat per a poder posar-te en contacte amb ell/ella\n- Número de telèfon per a posar-nos en contacte amb tu en cas de que surgeixin incidències o consultes.\n2) A la botiga on-line selecciona tots els articles que vulguis que formin part de la teva Llista de Naixement. Pots escollir tots els articles que prefereixis i el nombre d´unitats que vulguis.\n3) Al final del procés de compra, escull l´opció "Crear Llista de Naixement". Al seleccionar aquesta opció, que no suposa cap pagament per part teva, el procés serà:\n- La web et mostrarà un resum dels articles escollits per a la Llista\n- Se t´enviarà un correu electrònic amb aquest mateix resum i un pdf adjunt. A la part superior esquerra d´aquest pdf trobaràs el "Codi Web" amb el que tu, o qualsevol a qui proporcionis aquest codi, podrà accedir a consultar o adquirir els articles de la Llista.\n- La Llista es pot consultar inmediatament, així que no dubtis en utilitzar el codi rebut per a comprovar-la. Aquest codi el pots donar a familiars i amics, i així els hi pots estalviar l´haver de desplaçar-se fins a una botiga física per aquest detall que volen fer-te a tu o el teu nadó..\nUn cop finalitzat el procés de compra, no podrás afegir articles adicionals on-line, però sempre pots posar-te en contacte amb nosaltres per telèfon (972.22.63.33 ), o per e-mail a info@elcuc.com, para afegir o modificar articles encara no adquirits.\nCom adquirir articles de la Lista\nEl procés d´adquisició d´articles d´una Llista de Naixement ja creada és molt senzill. Qualsevol persona que coneixi el codi de la llista pot entrar a www.elcuc.com, anar a la secció "Llistes de Naixement" i, a la secció "Si ja tens un codi de Llista" podràs introduïr el codi.\nJa a la Llista de Naixement, el comprador podrà seleccionar l´article o articles que vulgui regalar.\nUn cop feta la compra, en principi si el comprador no ens diu res els regals els rebràs tots junts la data que ens especifiquis. Si algun comprador desitja que li enviem a ell/ella personalment per entregar-vos-el en mà haurà de pagar ports de transport d´acord a la política de ports de elcuc.com; de la mateixa manera si desitgeu rebre algun article en particular abans de la data de recepció de tota la llista aquest transport s´haurà de pagar apart.\nCada cop que algú realitzi una compra de la llista, rebràs un e-mail amb les dades que aquest client ens hagi proporcionat així com el missatge de felicitació que t´hagi deixat, perquè puguis posar-te en contacte amb ells ràpidament.\nTancar la llista i aprofitar el vale de regal\nLa Llista es tancarà als dos mesos del naixement .Per això no farà falta que s´hagin adquirit tots els articles de la llista, però per a poder disfrutar del val regal l´import mínim adquirit en articles de la Llista és de 1000 euros i per un mínim de 5 articles diferents.\nPer tancar la llista i obtenir el val regal, tens que posar-te en contacte amb nosaltres al telèfon (972.22.63.33 ), o per e-mail a info@elcuc.com, tenint a mà el codi de la comanda i el codi Web de la mateixa (ambdós els trobaràs al pdf resum de la llista). Llavors t´informarem de com intercanviar el vale per articles adicionals de la web o simplement per articles de la Llista que encara no s´hagin adquirit.\n*Nota important - Els articles afegits a la llista que ja tinguin descompte NO comptaran a efectes de l´import total adquirit de la llista al ja tenir incorporat descompte propi.\nAmb el tancament de la llista s´acordarà una data d´entrega dels articles, sense cap cost adicional - només en el cas que desitgeu rebre algun article especialment aviat els ports hauràn de ser abonats dicionalment.\nPer a qualsevol consulta, si us plau no dubtis en contactar amb nosaltres telefònicament (972.22.63.33 ) mitjançant l´apartat "contactar" de la nostra web o directament per e-mail a info@elcuc.com.


endavant vallès occidental: Comunicat de suport d'Endavant (OSAN) Sabadell, a l'ocupació de l'Obrera de Sabadell.\nComunicat de suport d'Endavant (OSAN) Sabadell, a l'ocupació de l'Obrera de Sabadell.\nEl col∙lectiu Recuperem l'espai comú va ocupar un espai a l'Eixample de Sabadell el dia 1 de Maig.\nDavant d'aquesta acció des de l'assemblea d'Endavant (OSAN) del Vallès Occidental volem les\nEntenem l'ocupació d'espais en desús per a ús social com un dret de les treballadores que tot i no estar recollit en la legalitat vigent té una inqüestionable legitimitat pel simple fet de que es tracta d'una acció que socialitza una propietat privada per a donarli un ús social positiu i constructiu. En aquest cas concret propietat d'una entitat bancària que ha aconseguit enriquirse a base d'apropiar-se del treball aliè.\nEls centres socials alliberats han jugat durant els darrers 20 anys un paper molt important en la creació i creixement dels moviments socials de la ciutat i són un espai de trobada i socialització des d'on s'han pogut impulsar iniciatives rupturistes i de transformació social. Entenem que aquests espais són imprescindibles i que no ens hem d'esperar a que governants capitalistes ens cedeixin aquests espais i que legítimament podem obrir la porta, entrarhi i acondiciarlos per obrirlos a la ciutadania.\nValorem que en un context de crisi capitalista com el que estem patint recuperar una col∙lectivitzar un immoble propietat d'un banc és un acte revolucionari. Els bancs han estat rescatats amb diners públics. Una riquesa que hem generat les treballadores i que els partits del règim des de CiU al PP passant per PSCPSOE i ICV han entregat o permès que s'entregués als empresaris de la banca. Tenim ple dreta a recuperar aquestes propietats i socialitzarles.\nDes del 2003 amb l'alliberament del CSO Els Maquis Sabadell a vist com els moviments socials i l'Esquerra Independentista i anticapitalista han donat vida i ús als espais que havien queda en desús i en mans d'especuladors. L'esquerra rupturista sabadellenca ha denunciat la perversitat del model de polítiques d'habitatge des de fa molts anys; una lluita que s'ha vist accentuada amb la crisi i els desnonaments. I una lluita que ha donat els seus fruits en forma de forts moviments en defensa del dret a l'habitatge i contra les lleis injustes i la mercantilització d'un dret bàsic.\nReivindiquem i defensem doncs el dret a la recuperació d'espais per a viurehi i per a generar projectes socials.\nVolem mostrar tot el nostre suport als 4 blocs alliberats per la PAHC de Sabadell i al nou centre social L'Obrera.\nRecuperem l'espai comú, recuperem l'obrera.\nPublicat per endavant vallès occidental en 16:14


La vacuna espanyola MVA-B contra el VIH aconsegueix una resposta immune del 90% « Bloc del Clínic\nLa vacuna espanyola MVA-B contra el VIH aconsegueix una resposta immune del 90%\nUn assaig clínic en fase I revela l’eficàcia immunitària del candidat espanyol MVA-B a vacuna preventiva contra el virus de la immunodeficiència humana (VIH). El 90% dels voluntaris sotmesos al compost, elaborat i patentat pel Consell Superior d’Investigacions Científiques (CSIC), ha desenvolupat una resposta immune al virus i el 85% d’ells l’ha mantingut durant, almenys, un any. La seva seguretat i eficàcia són descrites en dos articles a les revistes Vaccine i Journal of Virology.\nEl 2008, la MVA-B va demostrar una alta eficàcia en ratolins i macacos, i protecció contra el virus de la immunodeficiència del simi (SIV). Aquesta troballa ha motivat l’execució de l’assaig clínic en 30 voluntaris sans, dirigit per l’Hospital Clínic – IDIBAPS de Barcelona i amb el Gregorio Marañón de Madrid. Gràcies a la seva alta resposta immunològica en humans, l’equip iniciarà amb la Xarxa d’Investigació de la Sida un assaig clínic en fase I amb voluntaris infectats amb VIH per comprovar la seva eficàcia com a vacuna terapèutica.\nL’èxit del tractament es basa en què el sistema immunològic pot quedar entrenat per respondre davant partícules del virus i cèl·lules infectades de forma duradora. L’investigador al Centre Nacional de Biotecnologia del CSIC Mariano Esteban, responsable del desenvolupament del compost, explica: “MVA-B ha demostrat que és tan potent o millor que les vacunes actualment en estudi“.\nPel que fa a la seguretat de MVA-B, “els efectes secundaris que s’han produït són els que cal esperar en qualsevol tipus de vacunació, principalment de tipus local a la zona d’injecció“, assegura el responsable de l’equip de l’Hospital Gregorio Marañón , el doctor Juan Carlos López Bernaldo de Quirós. I afegeix: “No ha existit cap efecte advers que s’hagi compromès la salut dels voluntaris”.\n“Els resultats han de ser presos amb cautela ja que el tractament només s’ha provat en 30 voluntaris i, encara que estimula una resposta potent en la majoria dels casos, és aviat per predir si les defenses induïdes prevenir la infecció“, matisa el doctor responsable l’equip d’investigació del Clínic – IDIBAPS, Felipe García.\nL’origen de l’arma\nEl 1999, l’equip d’investigació d’Esteban va començar a treballar en el desenvolupament i preclínica de MVA-B, que rep el seu nom de la seva composició a partir del virus Vaccinia Modificat d’Ankara (MVA). Es tracta d’un virus atenuat que es va usar per eradicar la verola i que serveix de model en la investigació de múltiples vacunes. La B procedeix del subtipus de VIH contra el qual lluita, el més prevalent a Europa.\nEl desenvolupament de la MVA-B es basa en la introducció de quatre gens del VIH (Gag, Pol, Nef i Env) en la seqüència genètica de vaccinia. Un sistema immunitari sa reacciona davant del MVA, i els gens de VIH inserits en el seu ADN no són capaços d’infectar a éssers humans, el que garanteix la seguretat de l’assaig clínic.\nUn total de 24 voluntaris va rebre el tractament amb MVA-B mentre que els altres 6 van rebre un placebo, segons un procés de doble cec. La vacuna es va administrar en tres dosis per via intramuscular en les setmanes 0, 4 i 16, des de l’inici, i els seus efectes es van avaluar en sang perifèrica fins a la setmana 48, quan va concloure l’assaig.\nBatalló de combat\nLa inoculació de la vacuna en un voluntari sa pretén entrenar el seu sistema immunològic per a detectar i aprendre a combatre aquests components del virus. Segons Esteban, “és com si li ensenyéssim una foto del VIH perquè sigui capaç de reconèixer si l’hi troba en el futur”.\nLes cèl·lules principals d’aquest experiment són els limfòcits T i B. Són els soldats encarregats de detectar les substàncies estranyes que s’introdueixen en l’organisme i enviar la senyalització necessària per destruir-les. “El nostre organisme està ple de limfòcits, cadascun programat per lluitar contra un patogen diferent“, comenta Esteban. Per això, “és necessari sotmetre’ls a un entrenament quan es tracta d’un patogen al qual no poden vèncer de forma natural, com és el VIH“, afegeix.\nEls limfòcits B són els responsables de la resposta immunològica humoral, la producció d’anticossos actua sobre les partícules del VIH abans que penetrin i infectin una cèl·lula. S’ancoren a la seva estructura superficial i el bloquegen. Les anàlisis de sang en la setmana 48 del tractament revelen que el 72,7% dels voluntaris tractats mantenen anticossos específics contra el VIH.\nPer la seva banda, els limfòcits T controlen la resposta immunològica cel·lular, encarregada de detectar i destruir les cèl·lules infectades amb VIH. Per comprovar la seva resposta defensiva enfront de la vacuna, es va mesurar la seva producció de la proteïna immunitària interferó gamma. Les anàlisis realitzades en la setmana 48 del tractament, 32 setmanes després de l’última inoculació de la vacuna, revelen que aquesta producció per part dels limfòcits T CD4 + i CD8 + del grup vacunat és del 38,5% i 69,2% respectivament, enfront del 0% del grup control.\nAcció en diversos fronts\nA part de l’interferó gamma, la presència d’un patogen en l’organisme produeix altres proteïnes immunitàries (citocines i quimiocines), cadascuna de les quals tendeix a atacar a l’enemic per un front diferent. Quan l’acció defensiva dels limfòcits T és capaç de generar diverses d’aquestes proteïnes, aquesta acció és coneguda com polifuncional.\nL’investigador del CSIC destaca: “La importància de la polifuncionalitat rau en la capacitat dels patògens per desenvolupar resistència als atacs del sistema immunitari, a major polifuncionalitat, menor resistència“.\nL’espectre defensiu d’acció dels limfòcits T sotmesos a la vacunaes va mesurar en funció de la seva producció de tres proteïnes immunitàries. Els resultats indiquen que la vacuna genera fins a 15 tipus de poblacions diferents de limfòcits T CD4 + i CD8 +. D’aquestes, el 25% de les CD4 + i el 45% de les CD8 + són capaços de produir dos o més proteïnes immunitàries diferents, el que demostra la seva polifuncionalitat.\nVeterans de guerra\nPerquè una vacuna sigui veritablement efectiva, a part de la capacitat defensiva del sistema immunitari, requereix poder generar-hi una resposta duradora contra futurs atacs. Per això, l’organisme ha de ser capaç de mantenir un nivell bàsic de limfòcits T de memòria. Aquests limfòcits, generats arran d’un primer atac per part d’un patogen, són soldats veterans que poden circular durant anys per l’organisme preparats per respondre davant una nova incursió de l’enemic.\nLes anàlisis en els individus vacunats en la setmana 48 revelen que més del 50% dels limfòcits T CD4 + i CD8 + eren d’efecte memòria. Aquesta dada concorda amb el 85% dels pacients que va mantenir la seva resposta immunitària en aquest punt de l’assaig.\nEsteban assegura: “El perfil immunitari de MVA-B satisfà, en principi, els requeriments d’una prometedora vacuna contra el VIH, com inducció d’anticossos i activació de les cèl·lules clau en defensa contra patògens com són els limfòcits T CD4 i CD8“. Així, la resposta immune induïda per la vacuna podria mantenir controlada la infecció, ja que “si el virus penetra en l’organisme i intenta expressar-se en una cèl·lula, el sistema immunitari està preparat per inactivar el virus i destruir la cèl·lula infectada“, afegeix. Segons l’investigador del CSIC, “per poder comercialitzar, el còctel genètic ha de superar encara totes les proves de futurs assaigs clínics en fase II i III“.\nCSIC, Felipe García, Juan Carlos López Bernaldo de Quirós, Mariano Esteban, sida, VIH


La indústria conscienciada - Diari de Girona\nLa indústria conscienciada\nAmec apadrina el moviment Positive Industry per reivindicar la indústria com un dels agents amb més poder de transformació social i econòmica\nLes empreses industrials agrupades entorn de l'organització Amec han presentat aquest dimarts la declaració Positive Industry per conscienciar la societat i el context econòmic de la necessitat d'establir un nou marc de desenvolupament empresarial per al futur. La iniciativa pretén consolidar un moviment col·lectiu i una marca d'identitat, que ressalti els esforços de les empreses industrials conscienciades amb la preservació del planeta, gairebé una versió empresarial del 15-M, un moviment de reforma del capitalisme, però mai anticapitalista. Durant el Fòrum Amec, que ha convocat més de 300 directius, l'organització ha instat que les indústries s'adaptin a l'entorn 'mega Vuca' (volatilitat, incertesa, complexitat i l'ambigüitat), un nou paradigma que s'ha aguditzat encara més amb la pandèmia. Segons Amec, «és imprescindible, per al futur del planeta i la societat, redefinir les regles i canviar la manera de fer negocis». Aquesta transformació ha d'anar, segons Amec, «més enllà d'assegurar el retorn de les inversions, assumir un canvi de visió radical sobre els seus objectius, enfocat a invertir en els seus empleats, donar valor als seus clients, implantar l'ètica en les relacions amb els seus proveïdors i recolzar les comunitats en què operen». I tot això sense pèrdues de rendibilitat a mitjà termini, més aviat al contrari.\nAmec, les empreses associades dels quals generen un volum d'exportació superior als 6.200 milions d'euros, exporten de mitjana el 55,5% de la seva facturació i inverteixen el 4,7% en innovació, conviden a tot l'ecosistema a afegir-se a la seva declaració, amb la qual la indústria internacionalitzada es compromet a treballar per al progrés de l'empresa, la societat i el planeta.\nLes empreses han de preparar-se per ser valorades amb nous paràmetres: «Ja no serà qüestió de ser la millor empresa del món, sinó la millor empresa per al món», ha explicat Jay Coen, Fundador de BLab i impulsor del moviment mundial Imperative21.\nEl moviment Positive Industry reivindica la indústria com un dels agents amb més poder de transformació social i econòmica i consideren que la seva actuació ha de ser en benefici de tots els empleats, clients, proveïdors i comunitat. Així mateix, a més de pensar en clau global, ha d'actuar també amb un sentit local. En la presentació, el president d'Amec, Pere Relats, ha explicat que «canviarà la percepció de les empreses» i les velles estructures es fondran i donaran pas a les noves, molt millors. Segons Relats, la idea és que les empreses deixin de parlar només de productes i parlin més de les persones».\nEl director general d'Amec, Joan Tristany, ha explicat que l'objectiu és que la declaració «es converteixi en un moviment reivindicatiu, il·lusionador i que ens aporti valor com a col·lectiu industrial». En aquest sentit, Amec convida altres empreses, entitats o institucions a recolzar la declaració, perquè siguin moltes més les que comparteixin el seu propòsit i objectius a fi de generar consciència sobre quin és el rumb cap a la nova competitivitat. «El suport a la indústria positiva ha de ser una acció de molts, i des d'interessos plurals», ha explicat el director general d'Amec.\nLa idea és que les empreses conscienciades són també rendibles. «Les empreses que procuren pels seus treballadors tenen un retorn de la inversió [ROE] superior que les que no ho fan», ha assegurat Coen, que indica que en alguns casos aquest retorn és fins a un 40% superior, basant-se en el rànquing Just Capital, que mesura el comportament de les empreses més ocupadores del món. Aquest expert ha assegurat que la pandèmia ha afectat en menor mesura les empreses més conscienciades. BLab és una organització sense ànim de lucre amb seu als EUA que lidera un moviment global que busca accelerar un canvi cultural en la manera de fer negocis. La visió de BLab és que les empreses competiran per ser les millors per al món: les millors per als treballadors, les millors per a les comunitats i les millors per al medi ambient. Per Coen, «sembla que la premissa és que fer les coses bé costa més diners i som menys competitius. Però ara ja passa el contrari: la preocupació és captar el millor talent, i no ho aconseguirem amb diners, sinó amb un propòsit. De la mateixa manera, també els clients busquen cada vegada més gastar els seus diners en companyies que cuidin els seus empleats, la comunitat i l'entorn».\nEl president de Comexi i expresident d'Amec, Manel Xifra, ha destacat que «davant les disfuncions de l'actual sistema, el concepte de propòsit ajuda a plantejar una societat de futur sostenible i d'igualtat social», per a la qual cosa «és important crear una consciència col·lectiva».


Ferri: “És indignant que el govern Rajoy li lleve importància al corredor mediterrani” – Compromís\nFerri: “És indignant que el govern Rajoy li lleve importància al corredor mediterrani”\nEl síndic de Compromís en Les Corts, Fran Ferri, ha assenyalat hui que “és indignant que un ministre del govern d’Espanya com Rafael Català faça declaracions llevant-li importància el corredor mediterrani, la infraestructura ferroviària més necessària per a l’estat espanyol segons la Unió Europea”.\nL’àrea a la qual donaria servei el corredor mediterrani representa un 60% de les exportacions, un 40% de la població, un 40% del PIB, 5 de les 10 ciutats més importants i els principals ports de l’Estat. “Davant de la contundència d’estes xifres a Català no se li ocorre una altra cosa que vindre a València a dir-nos que exagerem la importància de l’eix mediterrani, un comentari fora de lloc per amagar la negligent actuació del govern del PP en la construcció d’esta infraestructura”.\n“Per al govern Rajoy allò que no passa per Madrid no és important per a l’estat espanyol. Des de Compromís ens preguntem què pensa el PP valencià sobre esta qüestió, què ha de dir Isabel Bonig sobre les declaracions del ministre Català. Sembla que res, ací parlen de corredor mediterrani, però se n’obliden d’ell quan passen Contreras”, has assegurat Ferri.